Document ID: 31998D0065

KOMMISSIONENS BESLUTNING af 9. december 1997 om Fællesskabets tilskud til udryddelse af Newcastle disease i Danmark (Kun den danske udgave er autentisk) (98/65/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), senest ændret ved beslutning 94/370/EF (2), særlig artikel 3, stk. 3, og artikel 4, stk. 2, og
ud fra følgende betragtninger:
Der forekom udbrud af Newcastle disease i Danmark i 1996; disse sygdomsudbrud er en alvorlig fare for Fællesskabets fjerkræ, og for at bidrage til udryddelsen af sygdommen hurtigst muligt har Fællesskabet mulighed for at kompensere for tabene;
så snart forekomsten af Newcastle disease i Danmark blev officielt bekræftet, traf de nationale myndigheder passende foranstaltninger, der omfattede de foranstaltninger, der er anført i artikel 3, stk. 2, i beslutning 90/424/EØF; disse foranstaltninger blev meddelt af de danske myndigheder;
betingelserne for Fællesskabets medfinansiering er opfyldt;
de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -
VEDTAGET FØLGENDE BESLUTNING:
Artikel 1
Danmark kan opnå EF-tilskud til dækning af omkostningerne ved udbrud af Newcastle disease, der forekom i 1996. Fællesskabets tilskud andrager:
- 50 % af Danmarks udgifter til kompensering af ejeren for slagtning og destruktion af fjerkræ og fjerkræprodukter
- 50 % af Danmarks udgifter til rengøring og desinfektion af bedrifter og anlæg
- 50 % af Danmarks udgifter til kompensering af ejeren for destruktion af inficeret foder og inficerede anlæg.
Artikel 2
Fællesskabets tilskud ydes, når der er fremlagt bilag og på betingelse af, at EF-forskrifterne på veterinærområdet er blevet overholdt.
Artikel 3
Danmark fremsender de i artikel 2 nævnte bilag senest seks måneder fra meddelelsen af nærværende beslutning.
Artikel 4
Denne beslutning er rettet til Kongeriget Danmark.
Udfærdiget i Bruxelles, den 9. december 1997.

Labels: 17
19
6
18
15